Előterjesztés száma: 79/2023.   
ELŐTERJESZTÉS
a Képviselő-testület
2023. április 27. napján tartandó rendes ülésére
	Előterjesztés tárgya:
	Döntés az Önkormányzat és a Dr. Vozák Mária Bt. között kötött foglalkozás-egészségügyi szerződés módosításáról

	Előterjesztő:
	dr. Vass György
Polgármester
	

	Készítette:
	Dóráné dr. Kuzmann Katinka
aljegyző
	

	Törvényességért felelős:
	dr. Mihályi Zsolt Apor
Jegyző
	

	Szakmai szempontból ellenőrizte:
	dr. Mihályi Zsolt Apor
Jegyző
	

	Pénzügyi, gazdasági szempontból ellenőrizte:
	dr. Kanti Gábor 
Gazdasági vezető
	

	Jogi, törvényességi szempontból ellenőrizte:
	dr. Dudás Melinda
Jogtanácsos 
	

	Tárgyalja:
	 PJGB 

	Egyeztetve, tájékoztatva:
	

	Javasolt meghívott:
	Dr. Vozák Mária

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem



Tisztelt Képviselő-testület!

I. Előzmények:

Amint az a T. Képviselő-testület előtt ismert, dr. Vozák Mária háziorvos az V. sz. körzet területi ellátási kötelezettséggel történő ellátására kötött egészségügyi feladat-ellátási szerződését 2023. július 1. napi hatállyal felmondta. Az Önkormányzat intézményeinek dolgozóit érintő foglalkozás-egészségügyi feladatokat szintén Dr. Vozák Mária lája el. A doktornő ezt a szerződést nem mondta fel, viszont módosítani kívánja.

II. A döntéshez szükséges információk, tájékoztatások:

Az Önkormányzat 2006. június 22-én kötött szerződést az önkormányzat és intézményei foglalkozás-egészségügyi alapellátásának végzése tárgyában a Dr. Vozák Mária Bt-vel, mely szerződést több alkalommal, utoljára 2019. december 16-án módosított. 
Dr. Vozák Mária 2023. március 17-én érkezett kérelmében (2. sz. melléklet) a szerződést akként kívánja módosítani, hogy a Németh Kálmán u. 40. sz. alatti rendelőben havi 10 órát – két részletben – biztosítson számára az önkormányzat, melyből 1-1 óra a szemészeti vizsgálatok végzését jelentené. A jelenlegi háziorvosi rendelési idő figyelembevételével csütörtök délelőtt a foglalkozás-egészségügyi rendelés megvalósítható lenne. 
A doktornő beadványában felajánlja, hogy díját nem emeli.
A Magyar Orvosi Kamara foglalkozás-egészségügyi díjtétel ajánlása (2022) szerint a javasolt díj: 20.000 Ft/fő/év. A hatályos szerződésben szereplő díj: 12.000 Ft/fő/év. A szerződésben a rendelő használatáért, ideértve a rezsiköltségeket is, díj nem szerepel.

Fentiek alapján az alábbi határozati javaslatot terjesztem a T. Képviselő-testület elé.

…/2023.(IV. 27.) KT-határozat
1./ Fót Város Önkormányzat Képviselő-testülete a Dr. Vozák Mária Bt-vel 2006. június 22-én, a foglalkozás-egyészségügyi feladatok ellátása tárgyában megkötött szerződést akként módosítja, hogy az ellátást a megbízott a Fót, Németh Kálmán u. 40. sz. alatti rendelőben havi 10 órában biztosítja. 

2./ Fót Város Önkormányzat Képviselő-testülete felhatalmazza a polgármestert a szerződés-módosítás aláírására.

Felelős: Dr. Vass György polgármester
Határidő: 1./ pont: azonnal, 2./pont: 2023. április 28.


Jogszabályi hivatkozás: 
· Az egészségügyi alapellátásról szóló 2015. évi CXXIII. törvény
· Az önálló orvosi tevékenységről szóló 2000. évi II. törvény végrehajtásáról szóló 313/2011.(XII.23.) Korm.rendelet
· A munkavédelemről szóló 1993. évi XCIII. törvény

Az előterjesztés melléklete:
1.sz. melléklet: Dr. Vozák Mária szerződésmódosítási kérelme

